b'\n_START_ARTICLE_\nMedalja Slovenske vojske\n_START_PARAGRAPH_\nMedalja Slovenske vojske je visoko voja\xc5\xa1ko odlikovanje, ki ga podeli Ministrstvo za obrambo Republike Slovenije pripadnikom Slovenske vojske, delavcem, organom v sestavi in organizacijskim enotam ministrstva, posameznikom, voja\xc5\xa1kim poveljstvom, enotam ter zavodom Slovenske vojske za zasluge pri razvoju obrambe, za dolgoletno prizadevno delo ali opravljanje dol\xc5\xbenosti na obrambnem podro\xc4\x8dju. Odlikovanje je opredeljeno v Pravilniku o priznanjih Ministrstva za obrambo._NEWLINE_Priznanje se lahko podeli tudi posmrtno._NEWLINE_Za vojne zasluge se priznanje podeli kot medalja Slovenske vojske z me\xc4\x8di, za zasluge v miru pa kot medalja Slovenske vojske.\n_START_SECTION_\nNo\xc5\xa1nja\n_START_PARAGRAPH_\nMedalja Slovenske vojske se nosi na levi strani prsi nad levem zgornjem \xc5\xbeepom uniforme.'